Manhardeep Singh

A karma 12 törvénye

Manhardeep Singh

A karma

12 törvénye

Budapest, 2024

A mű eredeti címe: 12 Laws of Karma

A mű először a szerző, Manhardeep Singh magánkiadásában jelent meg 2021-ben.

© Manhardeep Singh, 2021

© Bioenergetic Kiadó Kft., 2024

Kiadja a Bioenergetic Kiadó Kft.

Felelős kiadó: Schneider Gábor

ISBN 978-963-291-690-3

© Fordította: Juhász Gabriella

Főszerkesztő: Kajtár-Schneider Krisztina

Felelős szerkesztő: Klimó Petra

Borítóterv: Vancsura Olga

Minden jog fenntartva.

Tartalom

Bevezetés

1. Az ok és okozat törvénye

2. A teremtés törvénye

3. Az alázat törvénye

4. A növekedés törvénye

5. A felelősség törvénye

6. A kapcsolódás törvénye

7. A fókusz törvénye

8. Az adakozás és nagylelkűség törvénye

9. Az itt és most törvénye

10. A változás törvénye

11. A türelem és jutalom törvénye

12. A személyes fontosság és inspiráció törvénye

A karma megváltoztatása

Összefoglalás

A karma 12 törvényének áttekintése

A szerzőről

Bevezetés

Szanszkrit nyelven a karma szó jelentése ’cselekvés’. A szakértők szerint félreértések övezik, hogy mi is valójában a karma, és hogyan alkalmazható az életünkre. Ez a könyv segít megválaszolni ezeket a kérdéseket, megvilágítani a karma mögött álló filozófiát, valamint bemutatja az alapelveit, amelyek a karma 12 törvénye elnevezést viselik.

A legtöbb embernek van valami alapfogalma a karmáról. Például te is hallhattad már a „ki mint vet, úgy arat” mondást. Esetleg magad is úgy érzed, hogy azt kapjuk az életben, amit megérdemlünk. De mik is a karma törvényei? És mit kell tenned, hogy ne vonzd magadhoz a rossz karmát?

Ha számodra a karma csupán a „ki mint vet, úgy arat”, akkor kimaradsz valamiből. A karma 12 törvénye tulajdonképpen a jobb élethez vezető elveket foglalja magában.

A 12 törvény ismeretében megtanulhatsz úgy élni, hogy életed minden területén jó karmát teremts. Ez mindenben segíthet, a párkapcsolattól kezdve a karrieren és az anyagi helyzeten át az önbizalomig.

Akár több pozitív energiát szeretnél generálni, akár meg akarsz szabadulni a rossz karmától (vagy átkoktól), a könyv segítségével jobb érzékkel tudsz majd javítani karmikus helyzeteden.

Mi is pontosan a karma?

Attól függ, kit kérdezel. Egyesek ragaszkodnak a keleti vallások hagyományos definíciójához, de sokan a nyugatias jó-rossz szempontjából értelmezik. Így aztán különböző nézetek alakulhatnak ki arról, hogy a karma miként érinti az életünket.

A Georgetown Egyetem Berkley Center for Religion, Peace and World Affairs (Berkley Központ a Vallásért, a Békéért és a Világügyekért) szerint például a karma az ok-okozati összefüggések hindu értelmezése, amely szerint a jó gondolatok, tettek és szavak jótékony hatásokat váltanak ki, a rossz gondolatok, tettek és szavak pedig káros hatásokhoz vezetnek.

A kérdés számos szakértője azonban szívesebben tekinti a karmát többnek, mint „jó” vagy „rossz”.

Dr. Jennifer Rhodes okleveles pszichológus szerint a karmák olyan helyzetek vagy kölcsönhatások, amelyek segítenek elérni végső célunkat.

i

Néha összezavarodunk, félreértjük az üzeneteket, emiatt az a képzetünk támad, hogy sok „rossz” karmánk van. Pedig ezek a helyzetek egyszerűen csak jelzik, hogy korrigálni kell az irányt, hogy a magasabb célunk felé haladjunk.

j

Életutunk nem a tökéletességről szól, hanem arról, hogy leromboljuk azt, amik nem vagyunk, és azzá váljunk, amik valójában vagyunk. Tejal Patel, a meditáció és a mindfulness szakértője szerint a karma az ok és okozat körforgására, és inkább a cselekvéshez, mint a végeredményhez kötődik.

i

A karma annak filozófiája, hogy miként éljük úgy az életünket, hogy valóban önmagunk legjobb változatává váljunk, és a lehető legteljesebben megéljük a vágyott életet.

j

Patel azt mondja, hogy a jövő nincs kőbe vésve, tehát döntéseinkkel, gondolatainkkal és cselekedeteinkkel meg tudjuk változtatni az életünket.

A karma a természet törvénye. A karma életed valutája. Karmikus cselekedetekkel megvásárolhatod és megteremtheted minden élettapasztalatodat – jót és rosszat, kellemest és kellemetlent. A karma az ok és okozat törvénye, amely azt mondja ki, hogy mindenki a gondolataival, a szavaival és a tetteivel határozza meg saját sorsát.

i

Ha valamit meglöksz, az megmozdul, ez egyértelmű. Most tágítsd ki ezt a gondolatot, és vedd észre, hogy a mozgásokkal és a mozgásokra adott reakciókkal mi magunk alkotjuk az egész univerzumot.

j

A szüleid szeretkeztek, az ő mozdulataikkal, a spermiumok petesejt felé tartó mozgásával, a zigóta osztódásával, a szervek kialakulásával és a tápanyagok felszívódásával jött létre a tested. Testünk mozgásokkal tartja életben magát: látható és láthatatlan mozgásokkal és még milliónyi apró elektrokémiai mozgással.

Az egész univerzumban benne van a forgás – gondolj például a galaxisokra, a társadalmakra vagy az atommag körül keringő elektronokra. A mozgás az egész teremtés lényege és minősége. Mégis, mi tart mindent mozgásban?

Mondhatjuk, hogy az univerzum működési üzemanyaga a karma. Ahogy Newton törvénye mondja, minden cselekvés egy azonos és egy ellentétes reakciót vált ki. Így működik a karma is.

Ha szeretnéd megérteni a karmikus törvények összetettségét, érdemes megvizsgálnod, hogyan nyilvánul meg a karma benned és körülötted. Az élet a karma törvényeinek élő tankönyve. Figyeld csak meg, hogy az élet milyen gyakran pontosan azt teremti meg, amit a legjobban szeretnél vagy amitől a legjobban tartasz. Vedd észre, hogy a legelszántabb üldözők is egyszer csak óhatatlanul üldözötté válnak. Lásd meg, hogy saját jócselekedeteid milyen boldoggá teszik a szívedet, és hogyan nyitnak meg, hogy még több jóság érkezzen az életedbe.

Még a filmek és a regények is tükrözik e törvények intuitív megértését, hiszen a jó szinte mindig legyőzi a rosszat, még ha csak pillanatokkal is azelőtt, hogy legördülne a stáblista.

Te is ismered a karma törvényeit

Alapvetően a karma ugyanolyan törvénye az univerzumnak, mint bármelyik másik, de a társadalom még nem értette meg teljesen. Még viccelődni is szoktak vele: „Haha, dolgozik a karma, mi?” Ez olyan, mintha azt mondanád, amikor valaki elesik: „Na, erről is a gravitáció tehet!” Ugye?